ડિવીલીયર્સે ૨૯૭ બોલમાં ૪૩ રન કર્યા હતા. વન-ડે અને ટ્વેન્ટી-૨૦ શ્રેણીમાં હાર ખાધા બાદ ભારતે ટેસ્ટ શ્રેણીમાં જીત મેળવી છે. રવિચંદ્રન અશ્વિનનો કોઈ જવાબ આફ્રિકાને મળી શક્યો નહતો. સમગ્ર શ્રેણીમાં તે છવાયેલો રહ્યો હતો. ચોથી ટેસ્ટના ચોથા દિવસે ગઈકાલે હારના સંકટનો સામનો કરી રહેલા પ્રવાસી દક્ષિણ આફ્રિકાએ જીતવા માટેના ૪૮૧ રનના લક્ષ્યાંકનો પીછો કરતા રમત બંધ રહી ત્યારે બે વિકેટ ગુમાવીને ૭૨ રન કર્યા હતા.